b'\n_START_ARTICLE_\nOlivier Messiaen\n_START_SECTION_\n\xc5\xbdivljenjepis\n_START_PARAGRAPH_\nMessiaenov o\xc4\x8de (Pierre Messiaen) je bil profesor angle\xc5\xa1\xc4\x8dine in prevajalec celotnega Shakespearovega opusa v franco\xc5\xa1\xc4\x8dino, mati (C\xc3\xa9cile Sauvage) pa je bila pesnica. Leta 1919 se je z enajstimi leti vpisal na Pari\xc5\xa1ki glasbeni konservatorij in \xc5\xa1tudiral glasbo do leta 1930. Kot izvrsten \xc5\xa1tudent je v teku izobra\xc5\xbeevanja prejel nagrade iz harmonije, kontrapunkta, improvizacije in korepeticij. Dokon\xc4\x8dal je \xc5\xa1tudij kompozicije (Paul Dukas) in orgelske igre (Marcel Dupr\xc3\xa9)._NEWLINE_Ob za\xc4\x8detku 2. svetovne vojne je bil vpoklican v francosko vojsko in zaradi slabega vida opravljal naloge sanitetnega pomo\xc4\x8dnika. Maja 1940 je postal vojni ujetnik in bil transportiran v G\xc3\xb6rlitz, kjer je med ujetniki kmalu spoznal glasbenike: violinista, violon\xc4\x8delista in klarinetista. Za to instrumentalno zasedbo, vklju\xc4\x8dujo\xc4\x8d sebe, kot pianista, je v zaporu skomponiral Kvartet za konec \xc4\x8dasov (Quatuor pour la fin du temps) in ga v nemogo\xc4\x8dih razmerah krstno izvedel januarja 1941, pred ob\xc4\x8dinstvom zapornikov in paznikov. V svojih poznej\xc5\xa1ih letih se je skladatelj spominjal tega pretresljivega dogodka kot edinega resni\xc4\x8dno velikega dose\xc5\xbeka v svojem \xc5\xbeivljenju. Kmalu zatem je bil izpu\xc5\xa1\xc4\x8den in je od leta 1942 do 1975 pou\xc4\x8deval harmonijo in kompozicijo v Parizu. Njegovo reklo je bilo, da\xc2\xa0\xc2\xbbnaj \xc4\x8dlovek ne bi u\xc4\x8dil kompozicije, preden mu ne zraste brada do popka\xc2\xab._NEWLINE_Messiaen se je od svojega 19 leta ukvarjal z analizo in glasbenim zapisom pti\xc4\x8djega petja, ki je vodilni motiv mnogih njegovih skladb: Katalog pti\xc4\x8dev (Catalogue d\xe2\x80\x99Oiseaux), za klavir solo, Eksoti\xc4\x8dni pti\xc4\x8di (Oiseaux Exotiques), v mnogih cikli\xc4\x8dnih skladbah je posamezne stavke posvetil kosu in od leta 1960 dalje v vsako svojo skladbo vtkal pti\xc4\x8dje petje, zaigrano z razli\xc4\x8dnimi instrumenti; in s tem vpeljal v resno glasbo t. i. stil oisseaux._NEWLINE_V komponisti\xc4\x8dnem smislu je Messiaen prepoznaven po mnogih inovacijah, predvsem ritmi\xc4\x8dni ametriki (takti so urejeni po frazah) in s tem po absolutnem odnosu do notnih vrednosti, po sinkopiranem (ligaturnem) na\xc4\x8dinu notacije, po povezovanju ritmi\xc4\x8dnih in melodi\xc4\x8dnih stilov \xc5\xbeive\xc4\x8dih glasbenih kultur sveta, predvsem pa po svoji vsebinsko-duhovni naravnanosti, ki ga je vse \xc5\xbeivljenje gnala po poti naprej in mu omogo\xc4\x8dala vedno nove ideje._NEWLINE_Najslavnej\xc5\xa1a izmed njegovih glasbenih izumov je klasifikacija sedmih simetri\xc4\x8dnih tonskih modusov (imenovanih Messiaenovi modusi), katerih sredi\xc5\xa1\xc4\x8dna os je interval zve\xc4\x8dane kvarte. V svojih skladbah te moduse uporablja ve\xc4\x8dinoma kot zna\xc4\x8dajski kolorit (ozadje), skupaj s svojim vitra\xc5\xbenim efektom (efect vitraille), tj. apoggiaturirana dominanta. Messiaen je namre\xc4\x8d vse \xc5\xbeivljenje ob\xc4\x8dudoval vitra\xc5\xbena cerkvena okna in si je \xc5\xbeelel, da bi jih lahko s svojim glasbenim jezikom upodobil._NEWLINE_Bil je zelo veren in je do svoje smrti neprekinjeno 40 let deloval kot organist pri cerkvi Svete trojice v Parizu.\n_START_SECTION_\nMessiaenovi modusi\n_START_PARAGRAPH_\nModus \xc5\xa1t. 1: _NEWLINE_Modus \xc5\xa1t. 2: _NEWLINE_Modus \xc5\xa1t. 3: _NEWLINE_Modus \xc5\xa1t. 4: _NEWLINE_Modus \xc5\xa1t. 5: _NEWLINE_Modus \xc5\xa1t. 6: _NEWLINE_Modus \xc5\xa1t. 7:'